text: Voldelig afregning i Varde
  18 december 2014 kl. 05.50
  Politiet i Varde anholdt i nat en 35-årig mand, som havde lavede sin egen voldelige inkasso-forretning i en lejlighed i midtbyen.
  Kl. 23.50 modtager Syd- og Sønderjyllands Politi anmeldelse om, at den 35-årig har skaffet sig adgang til en lejlighed, hvor en 30-årig bekendt var på besøg.
  Den 30-årige skyldte angiveligt den 35-årig penge, og det endte med ?knytnæve-kontanter?, som vagtchef Jan Stokholm kalder det.
  - Der var tilsyneladende ingen af de almindelige kontanter, men det bliver anmeldt, at den 35-årig tager en computer, fortæller han til TV SYD.
  Kl. 3.30 bliver den 35-årig anholdt på sin bopæl.
  - Vi finder også computeren, men får at vide, at den har været på adressen hele dagen. Så der er næppe tale om røveri, siger Jan Stokholm til TV SYD. Derfor sigtes den 35-årig i første omgang kun for trusler. Men lokalpolitiet afgør i løbet af dagen, om der skal ske fremstilling.
  Den anvendte inkasso-metode var i øvrigt ikke særlig alvorlig, så måske ender sagen som en almindelig voldssag.
  